<classify> Mkurugenzi Mtendaji wa Halmashauri ya Wilaya ya Mkuranga mhandisi Mshamu Munde anajivunia namna alivyojenga umoja wa watumishi unaowezesha kuongezeka kwa kasi ya kuvuta wawekezaji.Amesema ofisini kwake mjini Mkuranga kuwa, ameratibu watumishi, wanafanya kazi kama timu na hawategemei ujuzi au umahiri wa mtu mmoja kufanikisha malengo yao.Hata mimi mwenyewe sio kitu ambacho ninaweza nikasema najivunia umahiri wangu binafsi. Nimejenga timu, tunaaminiana lakini pia tumeongeza ili kasi ya kuvuta wawekezaji baada ya kuunda hii timu ya uwekezaji ambao baada ya kupeana hadidu za rejea nini kifanyike ili mwekezaji akija hapa asitoke kwenda kwingineamesema Munde.Ameyasema hayo wakati akizungumza na wafanyakazi wa Kampuni ya Magazeti ya Serikali TSN waliopo Pwani kuzitangaza fursa za biashara na uwekezaji mkoani humo.Munde amesema, ameunda Kamati ya Uwekezaji inayojumuisha Ofisa Mipango, Ofisa Biashara, Ofisa Ardhi, Mwanasheria, na Ofisa Maendeleo ya Jamii.Ofisa Maendeleo ya Jamii ana uwezo wa kuongea na jamii kwa sababu kwenye uwekezaji kuna mambo mawili. Ukishamuita mwekezaji ukampa profile ya halmashauri lakini ukamuelezea miundombinu wezeshi iliyopo kwenye halmashauri na kama uwekezaji huo umelenga kwenye kata fulani au tarafa fulani tunatarajia ile Kamati ya Uwekezaji iende ikatoe hamasa kwa wananchi kwa sababu sio kila mwananchi anaelewa hii dhana ya uwekezajiamesema.Munde amesema hadi sasa hawana miradi ya kimkakati lakini wapo kwenye mchakato wa kujenga miradi kadhaa ukiwemo wa kujenga kituo cha mabasi yaendayo mikoa ya kusini katika eneo la Mwandege, na kujenga soko la samaki Kisiju.  <topic>: KITAIFA 